alexandrainst/scandi-wiki huggingface dataset:
Skeie (selskap)

Skeie Seating AS er et norsk selskap som produserer fastmonterte stoler. Selskapet har sitt hovedkontor på Forus i Sandnes.

Historie 
Skeie ble etablert i 1948 av Lars Skeie fra Kvelluren i Sandnes, Norge. Han startet sin virksomhet med å produsere institusjonsmøbler til skoler, sykehus, aldershjem og offentlige konserthus. Skeie har siden midten av 1990-tallet kun produsert fastmonterte stoler. Skeie AS eksporterer i dag primært til de europeiske land og USA, samt også mange leveranser til cruisebåter.    

I 2013 leverte Skeie stoler blant annet til fem saler i FN-bygningen i New York, deriblant Sikkerhetsrådet. Høsten 2013 var Skeie med på totalrenoveringen de syv salene i Berliner-kinoen Zoo Palast, der Filmfestivalen i Berlin blir avholdt.

Eier og adm. direktør 
 1948 – 1989: Lars Skeie (Eier og Adm.dir.).
 1989 – 1991: Sigurd Skeie (Eier og Adm.dir.).
 1992 – 2009: Ståle Nilsen (Eier og Adm.dir.).
 2009 – 2013: Karl B. Hatteland (Eier) & Bjørn Sirnes (Adm.dir.).
 2013– 2014: Karl B. Hatteland (Eier) & Håvard Vetrhus (Adm.dir.).
 2014 - Dato: Karl B. Hatteland (Eier og Adm.dir.).

Utmerkelser 
 Ving chair: 1995, Norsk designråd, Merke for god design.
 Skeie|Soom: 2001, Norsk designråd, Merke for god design.
 Skeie|Wave: 2010, Red dot design award, Norsk designråd, Merke for god design, Nominert 2011 Designpreis Deutchland.

Næringsliv i Sandnes
Norske industriselskaper
Etableringer i 1948
Gjerpen ungdomsskole

Gjerpen ungdomsskole er en ungdomsskole i Skien. Skolen ble startet opp i 1967 og påbygd og renovert i perioden 2004–2006. I dag har skolen rundt 360 elever som kommer fra Venstøp barneskole og Gjerpen barneskole.

Rektorer 

 Morten Kjærnem fra? – 
 Solveig H. Rollefsen fra? – til?

Eksterne lenker 
 Skolens hjemmeside

Ungdomsskoler i Vestfold og Telemark
Skoler i Skien
David Cross

David Cross (født 4. april 1964 i Atlanta i Georgia) er en amerikansk skuespiller, forfatter og standup-komiker som er kjent for sitt arbeid på HBOs komiserie Mr. Show og for sin rolle som Tobias Funke i den amerikanske TV-serien Arrested Development. 

Cross har en fast rolle i Fox-sitcom Running Wilde.

Liv og virke
Davids far er opprinnelig fra Leeds i England. Seks måneder etter hans fødsel flyttet familien til Florida. Etter flere flyttinger til New York og Connecticut, bosatte familien seg i Roswell i Georgia, der Cross bodde i nesten et tiår. Hans far var ofte fraværende, og hans familie var fattig. Cross og hans familie ble kastet ut fra hjemmet sitt mens han bodde i Georgia fordi foreldrene ikke kunne betale alle regningene. Han har to søstre, og hans yngste søsken gikk inn og ut av fengsel i løpet av deres yngre år.  

Han ble utdannet ved Northside High School of Performing Arts (nå North Atlanta High School), og tok eksamen derfra i 1982. Cross ble valgt til kasserer for hans senior klasse og ble kåret til «mest humoristiske» av sine klassekamerater. Cross begynte å opptre som stand-up komedie etter at han ble uteksaminert fra high school, etter at han hadde reist til New York. Han manglet en plan med hva han ville gjøre med livet sitt. Han drev mye rundt, og arbeidet for en kort periode for diverse selskaper fra Long Island, og senere begynte han på Emerson College i Boston. Han ville ut fra College etter bare ett semester, men i løpet av sin tid der han oppdaget han to nye favoritt-ting å bruke tiden på: festing og komedie.

Filmografi 
 1997 Men in Black
 2002 Men in Black II
 2004 Evig solskinn i et plettfritt sinn
 2006 She’s the Man
 2006 Nysgjerrige Nils
 2007 Alvin og gjengen 2
 2007 I’m Not There
 2007 Alvin og gjengen
 2008 Kung Fu Panda
 2010 Megahjerne
 2011 Alvin og gjengen 3
 2011 Scary movie 2
 2011 Kung Fu Panda 2
 2013 Kill Your Darlings
 2015 Pitch Perfect 2
 2016 Kung Fu Panda 3
 2017 The Post

Referanser

Eksterne lenker 
 
 

Skuespillere fra USA
Forfattere fra USA
Personer fra Atlanta
Personer fra Fulton County i Georgia
Lillebjørn Nilsens utvalgte

Lillebjørn Nilsens utvalgte er et samlealbum med Lillebjørn Nilsen, utgitt i 1984.

Sporliste

LP 1: Side 1
 «Tanta til Beate» (Lillebjørn Nilsen), (Original Nilsen)
 «Vinterbror» (Lillebjørn Nilsen), (Original Nilsen)
 «Fin frokost» (Lillebjørn Nilsen), (Original Nilsen)
 «Crescendo i gågata» (Lillebjørn Nilsen), (Original Nilsen)
 «God natt Oslo» (Lillebjørn Nilsen), (Original Nilsen)

LP 1: Side 2
 «Hei, New York» (Lillebjørn Nilsen), (Original Nilsen)
 «Blues for Katrine» (Lillebjørn Nilsen), (Original Nilsen)
 «Se alltid lyst på livet» (Lillebjørn Nilsen), (Original Nilsen)
 «Vallevisa» (Lillebjørn Nilsen), (Live at Sioux Falls)
 «Ola Tveiten» (Lillebjørn Nilsen), (Portrett)

LP 2: Side 1
 «Blues når du var 15» (Lillebjørn Nilsen), (Oslo 3)
 «Hei lille svarttrost» (Lillebjørn Nilsen), (Oslo 3)
 «Paris» (Lillebjørn Nilsen), (Oslo 3)
 «Angelikas kaker» (Lillebjørn Nilsen), (Oslo 3)
 «Hane på taket» (Lillebjørn Nilsen), (Oslo 3)
 «Så bred en elv» (Lillebjørn Nilsen), (Oslo 3)

LP 2: Side 2
 «Victor Jara» (Lillebjørn Nilsen), (Byen med det store hjertet)
 «Regnet er en venn» (Lillebjørn Nilsen), (Portrett)
 «John Riley» (Trad./Hartvig Kiran), (Portrett)
 «Stilleste gutt på sovesal 1» (Lillebjørn Nilsen), (Oslo 3)
 «Bysommer» (Lillebjørn Nilsen), (Oslo 3)

LP 3: Side 1
 «Haba haba» (Lillebjørn Nilsen), (…og Fia hadde sko)
 «Far har fortalt» (Lillebjørn Nilsen), (Tilbake)
 «Barn av regnbuen» (Pete Seeger/Lillebjørn Nilsen), (Portrett)
 «Gategutt» (Rudolf Nilsen/Lillebjørn Nilsen), (Portrett)
 «Byen med det store hjertet» (Lillebjørn Nilsen), (Byen med det store hjertet)

LP 3: Side 2
 «Danse ikke gråte nå» (Lillebjørn Nilsen), (Byen med det store hjertet)
 «Nattstemning fra en by» (Lillebjørn Nilsen), (Tilbake)
 «Om mi song så vil eg kveda» (Lillebjørn Nilsen), (Oslo 3)
 «Brevet» (Lillebjørn Nilsen), (Byen med det store hjertet)
 «Reisen til julestjernen» (Lillebjørn Nilsen/Finn Kalvik), (Tilbake)

Eksterne lenker
 Lillebjørn Nilsens utvalgte

Musikkalbum fra 1984
Lillebjørn-album
Norske samlealbum
Himmelstalundshallen

Himmelstalundshallen er en ishall i Norrköping i Sverige. Den ble åpnet i 1977 og er hjemmearena for HC Vita Hästen i ishockey. Publikumskapasitet er 4 210 personer når det spilles ishockey. Banen benyttes dessuten til hockey, innendørsfotball og innebandy. Himmelstalundshallen er en av arenaene som benyttes under Håndball-VM 2011 for menn.

Idrettsanlegg i Sverige
Ishaller
Byggverk i Norrköping
Etableringer i 1977
Saab Arena

Saab Arena (2004-2014: Cloetta Center) er en ishall i Linköping, Östergötlands län, i Sverige. Den ligger ved Stångebro sør for Stångåns østre strand, nedstrøms for Linköping sentrum, i gangavstand fra buss og jernbanestasjonen. Arenans navn viser til det lokale selskapet Cloetta, som er produsent av godteri.

Historie 
Arenaen kostet 249 millioner svenske kroner, og ble innviet 3. september 2004. Det første arrangementet i arenan var en konsert med Linköpings store sønn, Lars Winnerbäck. 

Et hovedargument for å bygge arenaen var at den skulle erstatte Stångebrohallen som hjemmearena for  Linköpings Hockey Club (LHC). Fra og med sesongen 2004/2005 spilles derfor alle LHC sine hjemmekamper i den nye arenaen. Den første kampen var imot TPS Åbo, som Linköping vant.

Arenaen skal i 2011 benyttes til Håndball-VM 2011 for menn.

Kapasitet 
Arenan er bygd for større idretts- og musikkarrangement. Publikumskapasiteten er 8 500, men dette kan økes til 11 500 ved konserter. Dette gjør arenaen til Sveriges fjerde største innendørsarena etter Avicii Arena, Malmö Arena og Scandinavium. Kjente musikkartister som har hatt konserter i arenaen er Deep Purple, Europe, Jerry Lee Lewis, John Fogerty, Toto, W.A.S.P. og Whitesnake. To ganger har Melodifestivalen vært innom arenaen; i 2005 og i 2008.

Eksterne lenker 
 
 Cloetta Center

Idrettsanlegg i Sverige
Ishaller
Linköping
Etableringer i 2004
Harald Hille

Harald Bjerke Hille (født 1. mars 1921, død 7. august 2020) var en norsk arkitekt. Han var partner i selskapet Hille Melbye Arkitekter.  

Hille utdannet seg til arkitekt i Zürich, og tilbake i Norge etablerte han eget arkitektkontor i 1955. I 1985 gikk han i kompaniskap med Harald Melbye, og firmaet fikk navnet Arkitektkontoret Hille+Melbye AS. I 2002 byttet det navn til Hille Melbye Arkitekter AS. 

I 1985 fikk Hille Betongtavlen sammen med Odd Østbye for Snarøya kirke.

Større arbeider i utvalg 
 1953 – lysekroner til Fagerborg kirke
 1960 – Bøler kirke (sammen med Odd Østbye); opprinnelig bygd til landbruksutstillinga på Ekeberg i 1960, revet i 2008
 1966 – Lambertseter kirke
 1967 – Åssiden kirke (sammen med Odd Østbye)
 1967 – Industribygg i Brenneriveien 11
 1970 – Ammerudhjemmet
 1972 – forretningsgård i Rosenkrantz' gate 15
 1974 – terrasseblokker i Grefsenkollveien 12 og Kurveien 1
 1979 – Stovner kirke
 1982 – Helgerud kirke i Bærum
 1982 – Kirkens bymisjons psykiatriske døgnrehabilitering i Louises gate 30
 1985 – Jessheim kirke
 1988 – Eik kirke i Tønsberg

Referanser

Eksterne lenker 
 Hjemmeside

 
Norske arkitekter
Personer fra Hamar kommune
Alexei Ramírez

Alexei Fernando Ramírez (født 22. september 1981 i Pinar del Río), cubansk baseballspiller som deltok i de olympiske leker 2004 i Athen.

Ramírez ble olympisk mester i baseball under Sommer-OL 2004 i Athen. Han var med på det cubanske laget som vant turneringen foran Australia og Japan. Cuba vant over Australia med 6-2 i finalen.

OL-medaljer 
  2004  Athen -  Gull i baseball  Cuba

Referanser

Eksterne lenker 
 

Cubanske baseballspillere
Medaljevinnere under Sommer-OL 2004
Deltakere for Cuba under Sommer-OL 2004
Baseballspillere under Sommer-OL 2004
Olympiske mestere for Cuba
Fødsler i 1981
Olympiske medaljevinnere i baseball
Kolbeinn Tumason

Kolbeinn Tumason (født 1171 eller 1173, død 1208) var en islandsk gode og poet. Han er i dag best kjent for å ha skrevet salmen «Heyr himna smiður», i Norsk Salmebok og Norsk salmebok 2013  kjent under navnet «Himmelskapar, høyr bøn for den som døyr», og for en disputt med biskopen Gudmund Arasson. 

Sommeren 1187, ett år etter at faren hans var død, vet vi at Kolbeinn var i Norge, og allerede i 1191 blir han omtalt som en høvding. Han hadde antagelig sin største makt rundt 1200. Kolbeinn brukte sin makt for å få «sine» menn inn i maktposisjoner i kirken, og en av dem han var medvirkende til å gi en viktig posisjon var Gudmund Arasson som hadde vært husprest for ham og onkel til hans kone Gyðríði Þorvarðardóttur. Arason ble valgt til biskop i 1203, og var ventet å bli en from og pietistisk biskop, men i stedet jobbet han for å øke kirkens makt i samfunnet. Dette var ikke noe Kolbeinn hadde forutsett,og det ble en konflikt mellom disse to.

I 1205 nådde konflikten et høydepunkt da Kolbeinn dømte i en straffesak mot en prest. Gudmund nektet å godta denne dommen, og mente at kirken skulle ordne sine egne saker. Han forbød samtidig alle sine prester å betjene Kolbeinn. I 1208 dro Kolbeinn avgårde sammen med noen menn for å arrestere en prest som hadde forgrepet seg på en kvinne. De kom i klameri med biskopens tilhengere i det som har blitt kalt for Víðines-slaget. I dette sammenstøtet ble Kolbeinn drept.

Heyr himna smiður
Dagen før han døde  skal han ha skrevet sangen «Heyr himna smiður» som senere har blitt en av de mest brukte salmene på Island. Den ble tonesatt av Þorkell Sigurbjörnsson, men er i Norsk Salmebok sunget til en folketone fra Jæren. Bernt Støylen står for den norske oversettelsen.

Originaltekst.
Heyr, himna smiður, 
hvers er skáldið biður.
Komi mjúk til mín
miskunnin þín.
Því heit eg á þig,
þú hefur skaptan mig. 
Eg er þrællinn þinn,
þú ert drottinn minn.

Guð, heit eg á þig,
að þú græðir mig.
Minnst þú, mildingur, mín,
mest þurfum þín.
Ryð þú, röðla gramur,
ríklyndur og framur,
hölds hverri sorg 
úr hjartaborg.

Gæt þú, mildingur, mín,
mest þurfum þín,
helzt hverja stund 
á hölda grund.
Send þú, meyjar mögur,
málsefnin fögur,
öll er hjálp af þér, 
í hjarta mér.

Litteratur 
 Anne Kristin Aasmundtveit, Biografisk leksikon til Norsk Salmebok og Norsk Koralbok, Verbum forlag, Oslo, 1995. ISBN 82-543-0573-0. Side 16

Eksterne lenker
  Kort biografi

Islandske salmediktere
Fødsler på 1100-tallet
Jonathan Pryce

Jonathan Pryce (født 1. juni 1947) er en britisk skuespiller og sanger fra Wales. Etter å ha studert ved Royal Academy of Dramatic Art og møtt sin livspartner den engelske skuespilleren Kate Fahy i 1974, begynte han sin karriere på scenen på 1970-tallet. Hans arbeid i teateret, inkludert prisvinnende framføring i tittelrollen av Royal Court Theatres Hamlet førte til flere roller for film og fjernsyn. Han hadde sin gjennombruddrolle i Terry Gilliams kultfilm Brazil fra 1985.

Applaudert for sin allsidighet har Pryce deltatt i storbudsjettfilmer som Evita, James Bond-filmen Tomorrow Never Dies, Pirates of the Caribbean og The New World, foruten også små, uavhengige filmer som Glengarry Glen Ross og Carrington. Hans karriere i teateret har vært frodig, og han har vunnet to Tony Award, den første i 1977 for hans debut på Broadway i Comedians, den andre for hans rolle som ingeniøren i musikalen Miss Saigon i 1991.  Han har også rollen som High Sparrow i Game of Thrones.

I 2009 ble Pryce utnevnt til kommandør av Order of the British Empire. I 2021 ble han utnevnt til Knight Bachelor. Han ble derved opphøyet i ridderstanden og fikk rett til å føre tiltaleformen sir foran sitt navn.

Filmografi 
 1976 De fordømtes reise som Joseph Manasse
 1985 Brazil som Sam Lowry
 1996 Evita som Juan Perón
 1997 Tomorrow Never Dies som Elliot Carver.
 1999 Stigmata som kardinal Daniel Houseman
 2003 Pirates of the Caribbean: The Curse of the Black Pearl som Guvernør Weatherby Swann
 2005 Brødrene Grimm som general Vavarin Delatombe.
 2006 Pirates of the Caribbean: Dead Man’s Chest som Guvernør Weatherby Swann
 2007 Pirates of the Caribbean: At World’s End som Guvernør Weatherby Swann
 2008 Bedtime Stories som Marty Bronson.
 2009 G.I. Joe: The Rise of the Cobra som USAs president
 2009 Echelon Conspiracy som Mueller.
 2013 G.I. Joe: Retaliation som USAs president.
 2015 Woman in Gold som Høyesterettsjustitiarius William Rehnquist

Referanser

Eksterne lenker 

 Jonathan Pryce hos Internet Broadway Database
 
 Jonathan Pryce – Downstage Center, intervju hos American Theatre Wing.org, mars 2006
 Actors On Performing, Working in the Theatre seminarvideo hos American Theatre Wing, april 2006
 Performance, Working in the Theatre seminarvideo hos American Theatre Wing, september 1991

Walisiske skuespillere
Order of the British Empire (CBE)
Personer fra Flintshire
Andrew Garfield

Andrew Garfield (født 20. august 1983 i Los Angeles i California) er en britisk-amerikansk skuespiller, kjent for sine roller i Løver for lam, Boy A, The Imaginarium of Doctor Parnassus og The Social Network, hvorav han ble nominert til Golden Globe for beste mannlige birolle i et drama for sistnevnte. Garfields største rolle er i den andre filmtrilogien om tegneseriefiguren Spider-Man, under navnet The Amazing Spider-Man.

Garfield ble født i Los Angeles i den amerikanske delstaten California av britisk mor og amerikansk far, men familien flyttet til Surrey i England da Garfield var tre år, der han vokste opp.

Utvalgt filmografi 
 Hacksaw Ridge (2016) ... Desmond T. Doss
 99 Homes (fra 2014) som Dennis Nash.
 The Amazing Spider-Man 2 (2014) ... Peter Parker / Spider-Man
 The Amazing Spider-Man (2012) ... Peter Parker / Spider-Man
 The Social Network (2010) ... Eduardo Saverin
 Never Let Me Go (2010) … Tommy
 The Imaginarium of Doctor Parnassus (2009) … Anton
 Red Riding: In the Year of Our Lord 1983 (2009) … Eddie Dunford
 Red Riding: In the Year of Our Lord 1980 (2009) … Eddie Dunford
 Red Riding: In the Year of Our Lord 1974 (2009) … Eddie Dunford
 Boy A (2007) … Jack Burridge
 Løver for lam (2007) … Todd Hayes

Referanser

Eksterne lenker 
 

Britiske skuespillere
Skuespillere fra USA
Personer fra Los Angeles
Grå vårkveldvikler

Grå vårkveldvikler  (Epinotia subsequana) er en sommerfugl i gruppen av viklere (Tortricidae).

Utseende 
En liten (vingespenn 11-13 millimeter), brunspraglete vikler. Arten ligner mye på den beslektede hvit vårkveldvikler, men bakvingen er ikke like kontrastrikt tegnet som hos denne arten. Forvingen er brunspraglete uten noe påfallende mønster. Bakvingen er hvit med spredte, brune skjell, lysbrun langs ytterkanten.

Levevis 
Larvene lever på edelgran (Abies alba), så i Nord-Europa forekommer arten bare der denne er plantet (for eksempel juletre-plantasjer). Larvene minerer inne i nålene.
I Sør-Europa kan arten har bestandsutbrudd som kan redusere trærnes tilvekst kraftig enkelte år.

Utbredelse 
Arten er utbredt i Vest-Europa, østligst er den funnet i Hellas og Romania.
I Norge er den først funnet i de senere årene, i Akershus, Aust-Agder og Vest-Agder.

Systematisk inndeling 

 sommerfugler (Lepidoptera)
 gruppe Heteroneura 
 gruppe Apoditrysia
 gruppe / overfamilie viklere (Tortricoidea) 
 familie viklere (Tortricidae) 
 delgruppe Olethreutinae
 slekten Epinotia Hübner, 1825
 grå vårkveldvikler, Epinotia subsequana (Haworth, 1811)

Kilder 
 Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
 Camarero, J.J., Martin, A. og Gil-Pelegrin, E. (2003) The impact of a needleminer (Epinotia subsequana) outbreak on radial growth of silver fir (Abies alba) in the Aragón Pyrenees. A dendrochronological assessment. Dendrochronologia 21: 3-12. 
 Nettsiden Svenska Fjärilar, med bildegalleri: 
 Epinotia subsequana på UK Moths: 
 Fauna Europaea, utbredelsesdatabase for europeiske dyr:

Eksterne lenker 
 
  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.

Eucosmini
Europas insekter
Dyr formelt beskrevet av Adrian Hardy Haworth
Sommerfugler formelt beskrevet i 1811
Ikue Ōtani

Ikue Ōtani (født 18. august 1965) er en japansk skuespiller og seiyū fra Tokyo, Japan.

Hun er nok aller mest kjent for å ha stemmen til Pikachu i animasjonsserien Pokémon og for ha lånt bort stemmen til flere mindre kjente tegneserier som også har gått på TV i flere land. Hun er kjent for å spille både mannlige og kvinnelige roller, og enkelte ganger spiller hun flere roller i samme TV-produksjon.

Referanser

Eksterne lenker 
 

Japanske stemmeskuespillere
Personer fra prefekturet Niigata
Fuglefluktlinjen

Fugleflugtlinjen (tysk: Vogelfluglinie, dansk: Fugleflugtslinjen) er veiforbindelsen mellem Tyskland og Øresundsregionen over Fehmarnbelt. Forbindelsen ble innviet 14. mai 1963 av Vest-Tysklands president Heinrich Lübke og kong Frederik IX av Danmark. Den var da kombinert jernbane- og 
veiforbindelse. Veiforbindelsen er del av europavei 47, det danske avsnittet ble ferdig utbygd som motorvei i 2007.

På den danske siden ble Rødbyhavn fergehavn og jernbanestasjon tatt i bruk, og motorveien over Lolland, Sydbanens avsnitt Nykøbing F–Rødbyhavn og vei- og jernbaneforbindelsen over Guldborgsund ble bygd. På den tyske siden ble det bygd en fergehavn i Puttgarden, vei- og jernbaneforbindelse over Fehmarn og en høybro over Fehmarnsund.
Ved åpningen 1963 ble den gamle forbindelsen mellom Gedser og Großenbrode nedlagt. Sjøstrekningen ble dermed redusert fra 69 til 18 kilometer, overfartstiden ble redusert med 1 time og 40 minutter.

I 1997 da Store Bæltbroen ble åpnet, ble all godstrafikk sent den veien og opphørte over Fuglefluktlinjen.

En fastlandsforbindelse over Fehmarnbelt bygges som tunnel, som er planlagt å tas i bruk i 2028. Danmark skal stå for bygging og drift, forbindelsen skal finansieres ved bompenger.
Til det må ansluttende jernbanelinjer bygges om til dobbeltspor. For å forenkle det skal disse baner stenges i noen år. På den grunn har all togtrafikk over fergen opphørt med siste tog 14. Desember 2019. Togtrafikk åpner igjen når tunnelen er klar.

Referanser 

Veier i Danmark
Veier i Tyskland
Transport i Schleswig-Holstein
Jernbanestrekninger i Danmark
Jernbanestrekninger i Tyskland
Dansk sjøfart
Tysk sjøfart
Jernbanestrekninger åpnet i 1963
1963 i Danmark
1963 i Vest-Tyskland
Lolland
Artikler i sjøfart-prosjektet
Henriette Kjær

Henriette Kjær (født 3. mai 1966 i Elsted) er en dansk kommunikasjonsrådgiver, lobbyist og tidligere politiker (KF).

Hun har sin politiske bakgrunn fra Konservativ Ungdom. Hun var formann i Århus Konservativ Ungdom 1983–1986 og medlem av Konservativ Ungdoms forretningsutvalg 1985–1986. Fra 1988 var hun nominert til Folketinget fra Århus krets i Århus amtskrets, i 1991–1992 også i Skanderborg krets. Etter strukturreformen i 2007 representerte hun Østjyllands storkrets. Kjær var valgt til Folketinget 1994–2011, og fungerte som partiets forsknings-, helse-, IT- og miljøvernpolitiske talskvinne i løpet av 1990-årene.

Kjær var sosial- og likestillingsminister 2001–2004 og familie- og forbrukerminister 2004–2005 i Anders Fogh Rasmussens første regjering. Kjær gikk av som minister etter avsløringer om underslag. I 2008 ble hun politisk ordfører og gruppeformann for Det Konservative Folkeparti, men trakk seg tilbake fra det politiske liv i 2011, etter at uregelmessigheter i hennes og samboeren Erik Skov Pedersens privatøkonomi hadde fått stor medieoppmerksomhet.
Pedersen har tidligere vært pressesjef i Det Konservative Folkeparti og innblandet i lignende forhold.

Hun fullførte folkeskolen ved Brobjergskolen i Århus i 1982, og har studentereksamen fra Viby Amts Gymnasium fra 1985. Hun arbeidet deretter som sjåfør ved kurerfirmaet Budstikken 1986–1987 og fra 1988 i Jyllands-Posten i diverse stillinger, senest i avisens arkiv og bibliotek. Kjær var bibliotekarstudent i Aalborg fra 1993, men avbrøt studiet idet hun ble valgt til Folketinget. Etter at hun gikk ut fra Folketinget, ble hun i 2012 ansatt som lobbyist og kommunikasjonsrådgiver i PR-byrået Ehrenberg Kommunikation i København. I 2016 gikk hun til PR-byrået Rud Pedersen.

I 2005 utgav hun erindringsboken Henriette Kjær – Indtil nu på Ekstra Bladets forlag.

Kjær ble i 2003 utnevnt til kommandør av Dannebrogordenen.

Referanser

Eksterne lenker 
 
  

Danske familie- og forbrukerministre
Danske sosialministre
Danske likestillingsministre
Det Konservative Folkeparti-ministre
Folketingsmedlemmer fra Det Konservative Folkeparti
Lobbyister
Dannebrogordenen
Personer fra Aarhus kommune
Bellingeverkstedet

Bellingeverkstedet var et dansk malerverksted som arbeidet med kalkmalerier og som var aktivt ca. 1500–1520. Verkstedet kjennes i hovedsak fra Bellinge kirke utenfor Odense, hvor det utførte kalkmalerier i 1496. Denne utsmykkingen er datert og signert av Ebbe Olsen og Simon Petersen.

Av andre kirker verkstedet har arbeidet er Kirke Stillinge kirke og Finderup kirke; begge disse ligger på Sjælland.

Det er visse likhetstrekk mellom arbeider utført av Bellingeverkstedet og malerier i Linderöd kirke i Skåne som er utført av en Anders Johansen og signert av han i 1498.

Kilder 
 Bellinge kirkes historie
 

Danske malere
Guy Pearce

Guy Pearce (født 5. oktober 1967 i Cambridgeshire, England) er en britisk-født australsk skuespiller og musiker. 

Han kjent for sin rolle som Leonard Shelby i Christopher Nolans Memento, sin rolle som løytnant Ed Exley i filmen L.A. Confidential, for hans portrettering av en drag queen i kultfilmen The Adventures of Priscilla: Queen of the Desert, og for sin rolle som Mike Young i den australske TV-serien Neighbours. 

Da han var tre år gammel, flyttet Pearce og familien til Geelong i Australia, hvor hans mor startet en hjortefarm. Han gikk på The Geelong College og var medlem av GSODA Junior Players. Fra han var 16 til 22 år, var han en konkurransedyktig amatør bodybuilder, som for ham kulminerte i en Mr. Natural Victoria tittel. 

Pearce spilte i flere teaterproduksjoner, da han var ung, og gikk videre til TV da han fikk en rolle i den australske såpeoperaen Neighbours i 1985, og spilte rollen som Mike Young i flere år. Pearce dukket også opp i TV-serier som Home and Away (1988) og Snowy River: The McGregor Saga (1993). Han spilte rollen som Matt Thompson i krigsfilmen The Hurt Locker (2009).  Han har også spilt i Netflix-serien The Innocents, der han har rollen som dr. Bendik.

Referanser

Eksterne lenker 
 

Australske skuespillere
Australske musikere